
Sažetak: Rad opisuje principe, režime, radne karakteristike i načine rada.  Piše se ispod naslova u jednoj koloni.
Ključne riječi: riječ1, riječ2, riječ3... 
Abstract: The paper describes principles, regimes, operational characteristics and methods of work. It is written under the title, as one column. 
Keywords: key word1, key word2, key word3...
UVOD 
Autor dostavlja rad Sekretarijatu BH K CIGRE u elektronskoj formi na e-mail adresu (cigre@bhkcigre.ba) ili uredniku časopisa na e-mail adresu (tatjana.konjic@untz.ba). Početak rada treba da obuhvati naslov rada (na jednom od zvaničnih jezika Bosne i Hercegovine i engleskom jeziku), imena autora, preduzeće/instituciju, državu i e-mail adresu jednog autora za kontakt. Ispod gore navedenog, u jednoj koloni piše se sažetak, ključne riječi, abstract i keywords. Tekst članka piše se u dvije kolone i sadrži uvod, poglavlja vezana za problematiku rada, zaključak, priloge, zahvalnicu i literaturu. Obavezna je i kratka biografija svih autora koja se navodi na kraju rada. 
Mole se autori da prije dostavljana rukopisa prekontrolišu navode u dokumentu pod nazivom Inicijalni kontrolni spisak za autore 
(http://www.bhkcigre.ba/bosanski/izdanja/Inicijalni_kontrolni_spisak_za_autore.doc)
Ukoliko se rad piše na jednom od zvaničnih jezika Bosne i Hercegovine, obavezna je upotreba neodređenog, pasivnog  oblika (neispravno je naprimjer upotrebljavati zamjenicu u 1. licu množine - možemo, izračunamo, dobijamo, a ispravno je - moguće je, izračuna se, dobija se). Potrebno je voditi računa o kozistentnosti jezika i  ne upotrebljavati različita imenovanja (termine) za isti pojam (npr. znanost i nauka; koristiti u radu jedan ili drugi termin).
Rad se može dostaviti i na engleskom jeziku, s tim da sažetak i ključne riječi trebaju biti napisani  na jednom od zvaničnih jezika Bosne i Hercegovine. Autorima, koji dostave rad na engleskom jeziku, a jedan od zvaničnih jezika Bosne i Hercegovine nije im maternji jezik, uredništvo časopisa će obezbijediti prevod naslova, sažetka i ključnih riječi.
U naslovu rada izbjegavati skraćenice. Svako prvo uvođenje skraćenice u tekst zahtijeva i njezino objašnjenje koje se navodi u zagradi. Opseg rada ne smije preći 10 stranica, formata A4, uključujući i priloge. Minimalna dužina rada je 5 stranica.

 Radovi podliježu “slijepoj’’ recenziji (najmanje dvaju recenzenta). Ako jedan od recenzenata konstatuje da je rad istog sadržaja već objavljen, rad se odbija. Ako se jedan od recenzenata izjasni negativno, a drugi recenzent pozitivno o radu, traži se dodatno mišljenje još jednog recenzenta. Konačnu odluku o objavljivanju rada donosi uredništvo. Autori  nisu upoznati s imenima recenzenata. Od uredništva autori dobijaju izvod iz recenzije, pa im preko njega mogu i odgovoriti ukoliko nisu saglasni s recenzentovim komentarima.

1. PISANJE RADA
Tekst pisati u Wordu, verzije 6.0 ili novije. Preferira se pismo Times New Roman. Tekst se kuca jednostrukim proredom u dvije kolone. Veličina fonta je 10 pointa.

1.1.
Prva stranica

Naslov referata napisati velikim slovima 12 pointa, podebljano (bold). Naslov treba centrirati. Jednim redom proreda pisati naslov na engleskom jeziku.

Imena autora pisati jednim redom proreda ispod naslova na engleskom jeziku, malim slovima, centrirano. Uz imena autora ne stavljati titule. Ispod imena autora pisati naziv firme / institucije u kojoj su zaposleni (bez proreda).

Sažetak: (do 100 riječi) pisati malim slovima. 
Ključne riječi: Autor(i) treba da navedu do 8 ključnih riječi koje će pomoći pri identifikaciji najvažnijih tema rada. 
Abstract: (up to 100 words), in normal capitalisation.  
Keywords: The author(s) shall provide up to 8 keywords  to help identify the major topics of the paper.

UVOD se piše na prvoj stranici bez naprijed navedene numeracije. Uvod predstavlja početak teksta i piše se u dvije kolone. 

1.2.
Druga i sljedeće stranice
NASLOVE POGLAVLJA pisati velikim slovima podebljano (bold), a podnaslove malim slovima, podebljano (bold).

NASLOVE i podnaslove započeti pisati uz lijevu marginu. 

Redni broj stranice pisati na donjoj margini, centrirano.
1.3.
Razmaci u tekstu
Između naslova referata i imena autora ostaviti 1 slobodni red.

Sažetak početi pisati poslije dva slobodna reda,  iza adrese autora.

Ključne riječi pišu se jednim redom proreda ispod Sažetka.

Abstract piše se jednim redom proreda ispod Ključnih riječi.
Keywords piše se  jednim redom proreda ispod Abstract.
UVOD se piše s tri reda proreda ispod Keywords.
Naslovi poglavlja i potpoglavlja odvajaju se od teksta jednim slobodnim retkom.

Između posljednjeg retka jednog poglavlja i naslova drugog poglavlja ostavljaju se 3 slobodna retka. Između posljednjeg retka jednog poglavlja i podnaslova (stupanj 1.1.) ostavljaju se 2 slobodna retka.

2. NASLOVI I PODNASLOVI

Naslove poglavlja treba stupnjevati u decimalnoj klasifikaciji, npr.

1.         NASLOV POGLAVLJA

1.1.      Naslov drugog stupnja poglavlja

1.1.2.   Naslov trećeg stupnja poglavlja
2.1. Jednadžbe
Jednadžbe pisati u Microsoft Equation Editoru ili MathType dodatku (www.mathtype.com). Jednadžbe se u rad dodaju na sljedeći način: Insert | Object | Create New | Microsoft Equation ili MathType Equation. Na desnom rubu teksta, u redu na kojem pisana jednadžba, u zagradi treba naznačiti njen broj, počevši od broja (1), pri čemu je korisno koristiti desni (right) tabulator.
I u jednadžbama i u tekstu koristiti za:

· varijable označene latiničnim slovima italic pismo (a, x, P1, ...),
· varijable označene grčkim slovima regular (normal) pismo ((, (, (, ...),
· funkcije i cifre regular (normal) pismo,
· kompleksni broj pisati sa crticom 

 ili podebljano 

· za oznake matrica podebljano (bold).

2.2. Slike, dijagrami, fotografije i tabele
Slike, dijagrami, fotografije i tabele smještaju se uz odgovarajući tekst, u koloni, centrirano i bez okvira. Slike, dijagrami, fotografije numerišu se od 1 (arapskim brojevima, Slika 1:), a tabele od I (rimskim brojevima, Tabela I:). Brojevi i nazivi slika, dijagrama i fotografija pišu se ispod (centrirano), a brojevi i nazivi tabela iznad tabela (s lijevim poravnanjem). Sliku, dijagram, fotografiju i tabelu  potrebno je od teksta odvojiti za jedan prazan red.
Ako slike, dijagrami, fotografije i tabele ne mogu stati u jednu kolonu tada se smještaju po čitavoj širini stranice (poštujući lijevu i desnu marginu), na početku ili kraju stranice. Preporučuje se izbjegavanje formatiranja slika, dijagrama, fotografija i tabela na manje od širine jedne kolone. Sve mora biti jasno i dovoljno kontrasno. Sve slike, dijagrami, fotografije i tabele moraju biti pozvane u tekstu i to prije nego se postave u tekstu.

Ukoliko se slika sastoji od dva dijela, naslov slike treba da sadrži (a) i (b) dio (Slika 2.a:, Slika 2.b:). Naslovi ne treba da budu dio slike. Naslov se ne stavlja u okvir povezan za sliku. Slika ne treba imati okvir. Skraćenice tipa Sl., Fig. ili Tab. se ne koriste. 

Slika 1: Primjer označavanja slike

	Slika 2.a: Primjer 1
	Slika 2.b: Primjer 2


Tabela I: Primjer označavanja tabele
	Tabela I: Primjer tabeleOPŠTI PODACI

	Dimenzije
	665/690/265 mm

	Težina
	64 kg

	Radna temperatura
	-25°C do 60°C

	Vlastita potrošnja tokom noći
	1 W

	Tip
	Bez transformatora

	TEHNIČKI PODACI

	Ulazna snaga (cosφ=0)
	15340 W

	Max. ulazni napon
	1000 V

	Opseg napona MPPT-a
	360 V – 800 V/600 V

	Min. ulazni napon 
	150 V/188 V

	Max. ulazna struja
	33 A/11 A

	Broj MPPT-a
	2

	Efikasnost
	Maksimalna
	98,2%

	
	Europska
	97,8%


Dijagram mora biti jasno predstavljen vidljivim oznakama na kordinatnim osama. Koordinatne ose treba da budu označene pripadajućom veličinom i jedinicom kao što je prikazano na Slici 3.

Slika 3: I-V kriva sa tačkom maksimalne snage 
3. JEDINICE
Jedinice koje se koriste u tekstu treba da budu SI ili CGS (SI jedinice se preporučuju). Britanske jedinice se također mogu koristiti, ali se u tom slučaju navode u zagradi, npr. 15 Gb/cm2 (100 Gb/in2), osim u slučaju kada se koriste kao pokazatelji tržišnih proizvoda, npr. „3 ½-in disk drive”. Potrebno je izbjegavati kombinovanje SI i CGS jedinica. 
4. ZAKLJUČAK

Na kraju prezentovanja tretirane teme obavezno se daje zaključak koji ističe najvažnije segmente u radu, važnost rada, te navodi moguće smjernice za dalja istraživanja.
PRILOG
Naslov poglavlja se ne numeriše. Prilozi su tekst, jednadžbe, crteži, fotografije, dijagrami, tablice, čije dimenzije ne prelaze 17x24.7 cm, pripremljeni na isti način kao i prethodni dio.

ZAHVALNICA
Naslov ovog dijela se ne numeriše. U ovom dijelu autori se mogu zahvaliti onima koji su finansijski ili na neki drugi način podržali izradu rada ili prezentovanog istraživanja. 
LITERATURA
Naslov ovog dijela se ne numeriše. Literatura se piše redoslijedom kako se pominje u  tekstu. U tekstu se na literaturu poziva u uglastoj zagradi, samo  brojem, npr. 

[1].
Više referenci se navodi svaka posebno u uglastoj zagradi, npr. [2], [3], [5]–[8]. Navesti imena svih autora i  ne koristiti ‘’et.al.’’, osim  ako nije više od 5 autora. Primjer ispisa literature slijedi:
(1(
I1. (ime inicijali) Prezime1, I2. Prezime2: Naslov publikacije, gdje je publikacija objavljena, datum i stranice,/ ili konferencija na kojoj je rad objavljen s datumom i brojem rada i brojem stranice/ ili izdavač knjige, godina izdanja i stranice. 

BIOGRAFIJA
Naslov poglavlja se ne numeriše. Kratka biografija svakog od autora mora biti navedena. Potrebno je da počne sa imenom i prezimenom autora. Biografija svih autora ne smije da pređe maksimalno dozvoljen broj stranica za rad (10 stranica). 

